Epópeus (Sikyón)

Epópeus (, ) je v gréckej mytológii syn Alólea, syna boha HéliaPausanias, Periégésis tés Hellados, 2,1,1.(podľa inej verzie syn boha Poseidóna a KanakyApollodoros, Bibliotheca, 1,7,4.), nástupca sikyónskeho kráľa Koraka.Eusebios, Kronika 2,175.Jacques Paul Migne, Patrologia graeca, 2,332.

Staroveký autor Hieronym zaznamenal, že Epópeus, nástupca sikyónskeho kráľa Koraka nastúpil na trón v Sikyóne okolo roku 1425 pred Kr. a vládol do roku 1390 pred Kr. Hieronymus, Chronicon, 16-187.

Sikyónsky kráľ Korax zomrel bez potomstva a práve v tej dobe prišiel z TesáliePausanias, Periégésis tés Hellados, 2,6,1. Epópeus, ktorý uniesol z Téb krásnu Antiopu, dcéru Nyktea a zmocnil sa v Sikyóne kráľovskej koruny.Pausanias, Periégésis tés Hellados, 2,6,2. Podľa iného antického príbehu Antiopé ušla z Téb do Sikyónu v obave pred hnevom svojho otca, tébskeho kráľa Nyktea, potom ako oťarchavela s bohom Diom.Apollodoros, Bibliotheca, 3,5,5. Hyginus, Fabulae 8. Jej otec Nykteus sa s tým nevedel zmieriť a keď umieral zaviazal svojho brata Lyka prísahou, aby nenechal Antiopu bez trestu. Lykos následne usporiadal vojenskú výpravu proti Sikyónu, kde kráľa Epópea zabil a Antiopu zajal. Počas spiatočnej cesty potom Antiopé v boiótskej Eleutherii porodila dvojčatá, chlapcov Amfióna a Zétha,Pausanias, Periégésis tés Hellados, 1,38,9. neskorších tébskych kráľov.

Podľa antického autora Pausania Epópeus v tejto bitke zvíťazil a ešte ťažko zranený stihol prikázať, aby na počesť víťazstva postavili bohyni Aténe v Sikyóne chrám a následne na zranenia zomrel. Jeho následníkom sa potom stal Lamedón, mladší syn Koróna.Pausanias, Periégésis tés Hellados, 2,6,3.

 Referencie 

 Pozri aj 
 Zoznam kráľov Sikyónu
 Zoznam vládcov Korintu

Kategória:Postavy gréckej mytológie
Kategória:Vládcovia Korintu
Kategória:Vládcovia Sikyónu